**Výbor Národnej rady Slovenskej republiky**

 **pre financie a rozpočet**

113. schôdza

2136/2022

 **411**

 **U z n e s e n i e**

**Výboru Národnej rady Slovenskej republiky**

**pre financie a rozpočet**

**z 29. novembra 2022**

Výbor Národnej rady Slovenskej republiky pre financie a rozpočet prerokoval vládny návrh zákona o preverovaní zahraničných investícií a o zmene a doplnení niektorých zákonov **(tlač 1215) a**

 **súhlasí**

 s vládnym návrhom zákona o preverovaní zahraničných investícií a o zmene a doplnení niektorých zákonov **(tlač 1215)**

**odporúča**

 **Národnej rade Slovenskej republiky**

#  vládny návrh zákona o preverovaní zahraničných investícií a o zmene a doplnení niektorých zákonov **(tlač 1215) schváliť s pozmeňujúcimi a doplňujúcimi návrhmi tak, ako sú uvedené v prílohe tohto uznesenia;**

##### **ukladá**

##### **predsedovi výboru**

##### podať predsedovi Výboru Národnej rady Slovenskej republiky pre hospodárske záležitosti  ako gestorskému výboru informáciu o výsledku prerokovania.

 **Marián Viskupič**

 predseda výboru

 **Erik Ňarjaš**

**Ladislav Kamenický**

 overovateľ výboru

**Výbor Národnej rady Slovenskej republiky**

 **pre financie a rozpočet**

Príloha k uzn. **č. 411**

113. schôdza

**Pozmeňujúce a doplňujúce návrhy**

**k vládnemu návrhu zákona o preverovaní zahraničných investícií a o zmene a doplnení niektorých zákonov (tlač 1215)**

**K čl. I § 1**

V čl. I nadpise § 1 sa slovo „Účel“ nahrádza slovom „Predmet“.

Legislatívno-technická úprava vychádza zo zaužívanej legislatívnej praxe a obsahu daného paragrafu.

**K čl. I § 2 ods. 1 písm. a)**

V čl. I § 2 ods. 1 písm. a) sa odkaz 2 premiestňuje nad slovo „nadobudnúť“.

Legislatívno-technická úprava vzhľadom na skutočnosť, že citované ustanovenia Obchodného zákonníka upravujú spôsob nadobudnutia (zmluvu o predaji podniku).

**K čl. I § 2 ods. 3 písm. a)**

V čl. I § 2 ods. 3 písm. a) sa slovo „napĺňa“ nahrádza slovom „spĺňa“.

Ide o jazykovú úpravu.

 **K čl. I § 6**

V čl. I sa pod označenie § 6 vkladá nadpis „Vymedzenie pojmov“.

Ide o doplnenie nadpisu paragrafu v súlade s jeho obsahom.

**K čl. I § 7 ods. 1 písm. d) a ods. 3 písm. c), § 56 ods. 3 a 4**

V čl. I § 7 ods. 1 písm. d) a ods. 3 písm. c), § 56 ods. 3 a 4 sa slová „členských štátov„ nahrádzajú slovami „iných členských štátov“.

Ide o legislatívno-technickú pripomienku, ktorou sa zjednocuje terminológia, keďže návrh zákona používa pojem „iné členské štáty Európskej únie“.

**K čl. I § 7 ods. 1 písm. e)**

V čl. I § 7 ods. 1 písm. e) sa za slová „členské štáty“ vkladajú slová „ Európskej únie“.

Ide o legislatívno-technickú pripomienku, ktorou sa zjednocuje terminológia, keďže návrh zákona používa pojem „iné členské štáty Európskej únie“.

 **K čl. I § 12 ods. 1 písm. b)**

V čl. I § 12 ods. 1 písm. b) sa za slovo „pripomienky“ vkladá slovo „iného“.

Ide o legislatívno-technickú pripomienku, ktorou sa zjednocuje terminológia, keďže návrh zákona používa pojem „iné členské štáty Európskej únie“.

**K čl. I § 16 ods. 1 písm. b)**

V čl. I § 16 ods. 1 písm. b) sa slová „cieľový subjekt neposkytol“ nahrádzajú slovami „cieľová osoba neposkytla“.

Ide o zosúladenie terminológie v rámci návrhu zákona.

**K čl. I § 16 ods. 7**

V čl. I § 16 ods. 7 sa slová „prvej vety alebo“ nahrádzajú slovami „prvej vety a“.

Z povahy veci vyplýva, že v danom prípade by obe podmienky - neposkytnutie informácií v ustanovenej lehote a nedoručenie žiadosti o jej predĺženie - mali byť splnené kumulatívne, a preto by mala byť použitá spojka „a“.

**K čl. I § 17 ods. 1**

V čl. I § 17 ods. 1 sa slová „je zahraničná investícia zároveň zahraničnou investíciou“ nahrádzajú slovami „je zahraničná investícia zároveň priamou zahraničnou investíciou“.

Ide o zosúladenie terminológie zákona s terminológiou čl. 2 ods. 1 nariadenia 2019/245 - priama zahraničná investícia - na ktorú sa v tomto ustanovení odkazuje.

**K čl. I § 27 ods. 6**

V čl. I § 27 ods. 6 sa za slová „konaní o zmene“ vkladá slovo „rozhodnutia“.

Ide o doplnenie chýbajúceho slova v súlade s inými ustanoveniami daného paragrafu.

**K čl. I § 32 ods. 7 druhej vete**

V čl. I § 32 ods. 7 druhej vete sa slovo „ministerstvo“ nahrádza slovami „ministerstvo hospodárstva“.

Ide o formulačnú úpravu v súlade so zavedenou legislatívnou skratkou.

 **K čl. I § 32 ods. 11**

V čl. I § 32 ods. 11 sa slová „správa alebo čiastková správa sa opraví a časť správy alebo čiastkovej správy, ktorej sa oprava týka, sa zašle“ nahrádzajú slovami „ministerstvo hospodárstva správu alebo čiastkovú správu opraví a časť správy alebo čiastkovej správy, ktorej sa oprava týka, zašle“.

Ide o formulačnú úpravu, ktorej cieľom je explicitné uvedenie subjektu, - ministerstva hospodárstva - ktorý dané činnosti vykoná.

**K čl. I § 33 ods. 3**

V čl. I § 33 ods. 3 sa slová „zamestnanca konzultujúcich orgánov“ nahrádzajú slovami „zamestnanca konzultujúceho orgánu“.

Singulár korešponduje so zaužívanou legislatívnou praxou a obsahom daného ustanovenia.

**K čl. I § 40 ods. 2**

V čl. I § 40 ods. 2 sa slová „najmenej 15 dní“ nahrádzajú slovami „ktorá je najmenej 15 dní“.

Formulačná úprava zjednocuje terminológiu v rámci návrhu zákona.

**K čl. I § 41 ods. 2**

V čl. I § 41 ods. 2 sa slová „od nadobudnutia“ nahrádzajú slovami „odo dňa nadobudnutia“.

Formulačná úprava zjednocuje terminológiu v rámci návrhu zákona v súlade so zaužívanou legislatívnou praxou.

**K čl. I § 50 ods. 2**

V čl. I § 50 ods. 2 sa slová „najmenej 15 dní“ nahrádzajú slovami „ktorá je najmenej 15 dní“.

Formulačná úprava zjednocuje terminológiu v rámci návrhu zákona.

 **K čl. I § 50 ods. 3 druhej vete**

V čl. I § 50 ods. 3 druhej vete sa vypúšťa slovo „len“.

Ide o vypustenie nadbytočného slova.

**K čl. I § 51 ods. 2**

V čl. I § 51 ods. 2 sa slová „od nadobudnutia“ nahrádzajú slovami „odo dňa nadobudnutia“.

Formulačná úprava zjednocuje terminológiu v rámci návrhu zákona a v súlade so zaužívanou legislatívnou praxou.

**K čl. 56 ods. 1**

V čl. I § 56 ods. 1 sa slová „ ak zároveň ide o zahraničnú investíciu“ nahrádzajú slovami „ ak zároveň je priamou zahraničnou investíciou“.

Ide o zosúladenie terminológie zákona s terminológiou čl. 2 ods. 1 nariadenia 2019/245 - priama zahraničná investícia - na ktorú sa v tomto ustanovení odkazuje.

**K čl. I § 57 ods. 2**

V čl. I § 57 ods. 2 sa slová „zahraničná investícia“ nahrádzajú slovami „priama zahraničná investícia“ a slová „zahraničnej investície“ nahrádzajú slovami „priamej zahraničnej investície“.

Ide o zosúladenie terminológie zákona s terminológiou čl. 2 ods. 1 nariadenia 2019/245 - priama zahraničná investícia - na ktorú sa v tomto ustanovení odkazuje.

**K čl. I § 58 ods. 1 a 2 a § 60 ods. 5 písm. e)**

V čl. I § 58 ods. 1 a 2 a v § 60 ods. 5 písm. e) sa slová „členským štátom„ nahrádzajú slovami „iným členským štátom“.

Ide o legislatívno-technickú pripomienku, ktorou sa zjednocuje terminológia, keďže návrh zákona používa pojem „iné členské štáty Európskej únie“.

**K čl. I § 60 ods. 7 a 9 (2x)**

V čl. I § 60 ods. 7 a 9 (2x) sa slová „členského štátu„ nahrádzajú slovami „iného členského štátu“.

Ide o legislatívno-technickú pripomienku, ktorou sa zjednocuje terminológia, keďže návrh zákona používa pojem „iné členské štáty Európskej únie“.

**K čl. I § 60 ods. 11**

V čl. I § 60 ods. 11 sa slová „osobitným predpisom“ nahrádzajú slovami „osobitnými predpismi“.

Ide o použitie plurálu vzhľadom na citáciu viacerých predpisov v poznámke pod čiarou.

**K čl. I § 65 ods. 5**

V čl. I § 65 ods. 5 sa slová „pri kontrole, pri obnove“ nahrádzajú slovami „kontrole, obnove“.

Ide o vypustenie nadbytočných slov.

**K čl. I § 69 ods. 1**

V čl. I § 69 ods. 1 sa vypúšťajú slová „príslušného roka“.

Ide o vypustenie nadbytočných slov.

**K čl. II § 6 ods. 1 písm. o)**

V čl. II § 6 ods. 1 písm. o) sa na konci pripájajú slová „Slovenskej republiky a bezpečnosti a verejného poriadku v Európskej únii“.

Ide o legislatívno-technickú pripomienku, ktorou sa zosúlaďuje terminológia s čl. I § 1 návrhu zákona.